Source: https://www.zakonypreludi.sk/zz/1950-98
Timestamp: 2019-03-23 10:21:38+00:00
Document Index: 12068698

Matched Legal Cases: ['§ 2', '§ 18', '§ 73', '§ 50', '§ 18', '§ 1', '§ 4']

98/1950 Zb. Zákon o zrušení Národného pozemkového fondu pri Ministerstve pôdohospodárstva a fondov pozemkových r... | Aktuálne znenie
Zákon č. 98/1950 Zb.Zákon o zrušení Národného pozemkového fondu pri Ministerstve pôdohospodárstva a fondov pozemkových reforiem a o slúčení ich imania
Účinnosť od 25.07.1950
Aktuálne znenie 25.07.1950
(1) Národný pozemkový fond pri Ministerstve pôdohospodárstva (ďalej len „Fond“) so svojimi pobočkami sa zrušuje.
(2) Pôsobnosť Fondu a jeho pobočiek prejde na Ministerstvo pôdohospodárstva a na národné výbory najneskoršie dňom 1. januára 1951.
(3) Doterajšiu pôsobnosť Fondu a jeho pobočiek vykonáva, jeho majetkovú podstatu spravuje a prechod pôsobnosti na Ministerstvo pôdohospodárstva a na národné výbory podľa odseku 2, ako i zlúčenie fondov podľa § 2 pripraví splnomocnenec, ktorého vymenuje vláda na návrh ministra pôdohospodárstva.
(4) Bližšie predpisy na vykonanie odsekov 1 až 3 vydá Ministerstvo pôdohospodárstva po dohode s Ministerstvom vnútra vyhláškou v príslušnom úradnom liste, pričom aj určí, v akom rozsahu sa prenáša obdobná pôsobnosť Povereníctva pôdohospodárstva na národné výbory.
a) Náhradový fond, vytvorený ustanovením časti VIII zákona č. 329/1920 Sb., o prevzatí a náhrade za zabraný majetok pozemkový (náhradový zákon), v znení zákona č. 220/1922 Sb.,
b) Štátny kolonizačný fond a Fond československých legionárov pre pozemkovú reformu, zriadené podľa § 18 zákona č. 166/1920 Sb., o úverovej pomoci nadobúdateľov pôdy (úverový zákon),
c) Fond pre zaopatrenie zamestnancov veľkostatkov, zriadený ustanovením § 73 náhradového zákona a vládnym nariadením č. 29/1923 Sb., o zriadení Fondu pre zaopatrenie zamestnancov veľkostatkov,
d) Fond pre pozemkovú reformu, zriadený podľa § 50 zákona č. 46/1940 Sl. z., o pozemkovej reforme, a
e) Slovenský pozemkový fond, zriadený podľa § 18 nariadenia Slovenskej národnej rady č. 104/1945 Sb. n. SNR, o konfiškácii a urýchlenom rozdelení niektorého pôdohospodárskeho majetku.
(1) Majetková podstata slúži pre
a) finančné vykonávanie pozemkových reforiem podľa príslušných predpisov a
b) skoncovanie záväzkov zrušených fondov (§§ 1 a 2) a ústavu náhradovej banky pre pozemkovú reformu (§ 4).
(2) Zvyšok majetkovej podstaty vplynie do štátnej pokladnice.
(3) Príslušnými predpismi o pozemkových reformách sa rozumejú predpisy o prvej pozemkovej reforme a jej revízii, o konfiškácii pôdohospodárskeho majetku a o novej pozemkovej reforme.